**Presisering fra kommunelegen vedr. sykdomstegn hos barn**

Elverum kommune befinner seg nå på gult nivå.

**Presisering når det gjelder sykdomstegn hos barn under gult og rødt nivå:**

«Nyoppstått» blank og rennende snørr fra nese, tørrhoste og smerter/ubehag i hals (irritasjon/kløing) er luftveis symptomer som **kan være tegn** på en virusinfeksjon som for eksempel Covid 19.

Ved slike symptomer som er **nyoppståtte skal man holde barnet hjemme.**

Ved kjent allergi og gjentatte lignende symptomer vil barnet kunne gå i barnehage hvis almenntilstanden er god.

**Kommunelege og barnehagesjef, sier også dette i dag 2.juni 2020:**

«Vi har hatt drøftingsmøte med kommunelegen i dag. Han definerer Elverum på gult nivå; det betyr at vi må fortsatt forholde oss til smitteforebyggende tiltak og kontaktreduserende tiltak som innebærer at ansatte ikke skal på tvers av «ikke-samarbeidende» kohorter. En fast gruppe barn/ansatte defineres som kohort og hele avdelingen defineres som kohort på gult nivå. Dette gir oss mer fleksibilitet, men samtidig vanskelig å åpne fullt opp.

Smittevernmyndighetene trenger å snakke litt mer sammen og forankre beslutningen på rådmannsnivå før de går ut med nye tiltak og en klar definisjon av åpningstid på de ulike nivåene. Det betyr at vi opprettholder der vi er nå denne uken, mens kommunelegen finner ut av hvor han «lander» ifht smittevern.»

Dagens planlagte møte ble avlyst, og nytt møte er satt til neste uke. Vi vil informere dere så snart vi vet mer!

Styrer, 02.06.2020